মাই নেম ইজ রেড
মাই নেম ইজ রেড (তুর্কি: Benim Adım Kırmızı) ১৯৯৮ সালে প্রকাশিত অরহান পামুকের লেখা তুর্কি উপন্যাস। ২০০১ সালে এরডাগ গোকনার এটি ইংরেজিতে অনুবাদ করেন। পামুক ২০০৬ সালে সাহিত্যে নোবেল পুরস্কার পান। উপন্যাসটি ১৫৯১ সালে উসমানীয় সাম্রাজ্যের অনুচিত্রশিল্পীদের নিয়ে লেখা। এটি পামুককে আন্তর্জাতিক খ্যাতি এনে দেয় এবং নোবেল বিজয়ে অবদান রাখে। পামুকের কাজে জয়েস, কাফকা, মান, নবোকভ, প্রউস্টের প্রভাব দেখা যায়। এর ফরাসি অনুবাদ ফরাসি প্রিক্স ডু মেইলেউর লিভ্রে এট্রাঞ্জার পুরস্কার ও ইতালীয় অনুবাদ প্রিমিও গ্রিঞ্জানে কাভর পুরস্কার লাভঁ করে। ইংরেজি অনুবাদ ২০০৩ সালে ইন্টারন্যাশনাল ইমপেক ডাবলিন লিটারেরি এওয়ার্ড লাভ করে। এ পর্যন্ত এটি ৬০টির বেশি ভাষায় অনূদিত হয়েছে।